
PËR NJË SHTESË FONDI NË BUXHETIN E VITIT 2011, MIRATUAR PËR KRYEMINISTRINË

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 355, datë 2.12.2010 “Për buxhetin e vitit 2011”, të ndryshuar, me propozimin e Ministrit për Inovacionin dhe teknologjinë e Informacionit e të Komunikimit, Këshilli i Ministrave

Vendosi:

1. Kryeministrisë, në buxhetin e miratuar për vitin 2011, zëri “Shpenzime korente”, t’i shtohet fondi prej 20 000 000 (njëzet milionë) lekësh, për përballimin e shpenzimeve për shtesën e marrëveshjes së angazhimit, ndërmjet Këshillit të Ministrave dhe studios ligjore “Patton Boggs LTD”, lidhur më datë 12.7.2010, me nr.2711 prot.
2. Ky fond të përballohet nga fondi rezervë i Buxhetit të Shtetit.
3. Ngarkohen Ministria e Financave dhe Kryeministria për zbatimin e këtij vendimi.
Ky vendim hyn në fuqi menjëherë.

